[pic] | EUROOPA ÜHENDUSTE KOMISJON |

Brüssel, 18.9.2008

KOM(2008) 567 lõplik

KOMISJONI TEATIS

Euroopa Parlamendile ja nõukogule ELi narkootikumidealase tegevuskava (2009–2012) kohta

{SEK(2008) 2455}{SEK(2008) 2454}{SEK(2008) 2456}

Sissejuhatus

Narkootikumid on tõsine probleem Euroopa kodanikele ning oluliseks ohuks Euroopa ühiskonna julgeolekule ja tervisele.

Detsembris 2004 kiitis Euroopa Ülemkogu ühehäälselt heaks ELi narkootikumidealase strateegia (2005–2012)[1], mille eesmärk on saavutada kõrgetasemeline kaitse, heaolu ja sotsiaalne ühtekuuluvus, ennetades ja vähendades narkootikumide tarvitamist.

Strateegia vastuvõtmine oli selge märk, et poliitikute mure narkoolukorra pärast kogu Euroopa Liidus ületab liikmesriikidevahelised erinevused lähenemisviisides. Sellega kinnitati, et kõik liikmesriigid järgivad samu põhimõtteid: koostada tuleks selline tasakaalustatud lähenemisviis narkootikumide pakkumise ja nõudluse vähendamiseks, mis tugineks usaldusväärsele teabele probleemi olemuse ja ulatuse kohta, põhiõiguste ja inimväärikuse austamisele ning aina enam koordineeritud ja piiriülesele õiguskaitsealasele tegevusele, milles keskendutakse narkootikumidega kaubitsejatele ja organiseeritud kuritegevusele.

Narkootikumidealase strateegiaga nähakse ette ka kahe järjestikuse nelja-aastase tegevuskava raamistik. Esimeses tegevuskavas (2005–2008)[2] sätestati üle 80 meetme, mis aitavad koordineerida riiklikku sekkumist ebaseaduslike narkootikumide vallas ja mis hõlmavad tervishoidu, õiguskaitset, tolli, kriminaalõigust ja välissuhteid. Kuigi rakendamine on sageli liikmesriikide kohustus, on komisjonil lisaks narkootikumidevastaste õigusaktide (näiteks nõukogu raamotsus 2004/757/JSK ebaseadusliku uimastiäri kohta, mille kohta ta esitab aruande 2009. aasta keskpaigaks) järelevalvele aktiivne roll käimasoleva töö hõlbustamisel ja hindamisel. Arvestades viimase nelja aasta jooksul saadud kogemusi, esitab komisjon nüüd nõukogule heakskiitmiseks teise tegevuskava (2009–2012).

Mida on kehtiva narkootikumidealase tegevuskava raames praeguseks saavutatud?

Kehtivas tegevuskavas on kava lõppeesmärk sätestatud järgmiselt:

"... vähendada märgatavalt uimastitarbimise levikut elanikkonna seas ja kahandada ebaseaduslike uimastite tarbimisest ning nendega kaubitsemisest ühiskonnale ja inimeste tervisele tulenevat kahju ".

Lisatud hindamisaruandesse[3] on andnud oma panuse komisjon, liikmesriigid, Euroopa Narkootikumide ja Narkomaania Seirekeskus (EMCDDA), Europol ja kodanikuühiskonna foorumil esindatud Euroopa valitsusväliste organisatsioonide võrgustikud. See on praegu kõige ulatuslikum hinnang ELi uimastipoliitika rakendamisele ning sellest nähtub, et kehtiva tegevuskava eesmärgid on osaliselt saavutatud:

- Narkootikumide tarvitamine ELis on jäänud kõrgele tasemele. Olemasolevate andmete kohaselt on heroiini, kanepi ja sünteetiliste narkootikumide tarvitamine stabiliseerunud või vähenenud, kuid kokaiini tarvitamine on mitmes liikmesriigis suurenenud. ELis narkootikume tarvitavate (või oma elu jooksul neid tarvitanud) inimeste koguarv on hinnanguliselt järgmine: 70 miljonit kanepi, vähemalt 12 miljonit kokaiini, 9,5 miljonit ecstasy ja 11 miljonit amfetamiini tarvitajat, samas kui teadaolevalt vähemalt pool miljonit inimest saavad selliste narkootikumide nagu heroiin asendusravi.[4]

- Kuigi rahuloluks ei ole põhjust, on kanepi, kokaiini ja amfetamiini tarvitamine ELis maailma teiste võrreldavate riikide kohta kättesaadavate andmete kohaselt märkimisväärselt madalam kui näiteks Ameerika Ühendriikides. Sama kehtib ka narkootikumide süstimise kaudu HIV-nakkuse saanud isikute arvu kohta.

- Samuti nähtub hinnangust, et liikmesriikide uimastipoliitika ühtlustub ja et selline riiklik poliitika tugineb aina enam tegevuskavadele.

- Senised tõendid näitavad, et EL saavutab edu vähemalt elanikkonnas ainete laialdase tarvitamise ja kuritarvitamise kui keerulise sotsiaalse nähtuse ohjeldamisel ning et aina enam keskendutakse meetmetele, mille eesmärk on vähendada narkootikumidest tulenevat kahju üksikisikutele ja ühiskonnale. Oluline on märkida, et nimetatud areng on toimunud hoolimata asjaolust, et oopiumi ebaseaduslik tootmine maailmas suurenes vaatlusperioodil järsult ja et EL oli kokaiini enneolematu salakaubaveo sihtmärgiks. Pakkumise järsu kasvu taustal tuleb ELi saavutusi probleemi lahendamisel hinnata veelgi kõrgemalt.

- Rahvusvahelise koostöö vallas on ELi seisukohad narkootikumide alastel rahvusvahelistel foorumitel, näiteks ÜRO narkootikumide komisjonis, senisest paremini koordineeritud. Lisaks on ELi terviklik ja tasakaalustatud lähenemisviis narkootikumidele aina enam eeskujuks teistele riikidele kogu maailmas.

Kehtiv tegevuskava (2005–2008) on ambitsioonikas. Kuigi mitmes valdkonnas on saavutatud edu, on ilmnenud ka nõrkuseid.

Mitmes valdkonnas on veel probleeme poliitika koordineerimisega ning kuigi ELis narkootikumide tarvitamist, tarvitamise ennetamist ja ravi käsitleva teabe kvaliteet on järjekindlalt paranenud, puuduvad andmed mitmete aspektide kohta: pidev puudus usaldusväärsetest andmetest on nii narkootikumide pakkumise kui ka kolmandatele riikidele antava narkootikumidealase abi ulatuse ja selle kaudu saavutatud tulemuste kohta.

Kuidas suurendada kogu ühiskonna jõupingutusi vähendada narkootikumide tarvitamist?

Ilmselgelt peab EL tegema täiendavaid jõupingutusi, et vähendada narkootikumide tarvitamisest tulenevate sotsiaalsete ja terviseprobleemide mõju. Asjaolu, et miljonid eurooplased on oma elus tarvitanud narkootikume või teevad seda praegu, näitab lõhet avaliku korra ja avaliku käitumise vahel, mida ükski ühiskond ei saa tähelepanuta jätta.

On tõendeid, et üks kõige (kulu-)tõhusam lähenemisviis narkootikumide tarvitamisega toimetulekuks on teha ennetamise, ravi, kahjulike tagajärgede vähendamise ja õiguskaitsega seotud avalike teenuste pakkumisel koostööd vabatahtlike organisatsioonide ja teenusepakkujatega. Teisisõnu on vaja kodanike ja institutsioonide vahelist liitu, mille on loonud kodanikud ja mis toimib nende jaoks.

On aeg asetada kõnealuse valdkonna poliitika keskmesse Euroopa elanikkond, et kaasata neid senisest enam. Esimese sammuna aitas komisjon 2006. aastal luua Euroopa kodanikuühiskonna uimastifoorumi. Selleks et toetada ELi narkootikumidealase tegevuskava rakendamist, uurib komisjon järgmise tegevuskava kehtivusaja jooksul võimalusi kaasata kõiki, kes soovivad võtta ametliku kohustuse teha oma tasandil ja oma käsutuses olevate vahenditega kõik vajaliku, et vähendada kahjulikke tagajärgi, mida narkootikumid inimestele põhjustavad. Sellega seoses tuleb edasi arendada ideed koostada Euroopa narkootikumidealane allianss. See oleks avalik kohustus, mille võiks võtta iga kodanik või kodanike rühm, et tõsta teadlikkust narkootikumide tarvitamisega kaasnevatest riskidest ja toetada selles valdkonnas parimaid tavasid.

Uus narkootikumidealane tegevuskava (2009-2012)

ELi narkootikumidealases strateegias käsitletakse keerulist nähtust, mille muutmine eeldab pikaajalist lähenemisviisi. Strateegias keskendutakse uimastipoliitika kahele olulisele mõõtmele – narkootikumide nõudluse ja pakkumise vähendamisele , millele lisanduvad kolm valdkondadevahelist küsimust ( koordineerimine, rahvusvaheline koostöö ning teave, teadusuuringud ja tulemuste hindamine ).

Strateegia toetamiseks teeb komisjon ettepaneku kiita heaks uus narkootikumidealane tegevuskava (2009–2012), mis tugineb nii olemasolevale raamistikule kui ka viimase nelja aasta jooksul saadud kogemustele. Selles määratakse kindlaks järgmised prioriteedid:

1. Vähendada narkootikumide nõudlust ja tõsta üldist teadlikkust

Tuleb veelgi tõhustada meetmeid, mille eesmärk on vähendada narkootikumide tarvitamist ja sellest tulenevaid tagajärgi. Sealjuures tuleb erilist tähelepanu pöörata haavatavatele elanikkonnarühmadele ja segatarvitamise (ebaseaduslike ja seaduslike ainete (eelkõige alkoholi) koos tarvitamine) ennetamisele.

2. Kaasata Euroopa kodanikke aktiivselt osalema

Komisjon teeb ettepaneku alustada konsultatsioone liikmesriikide ja Euroopa kodanikuühiskonnaga, et leida heakskiit narkootikumidealasele Euroopa alliansile. Selline allianss tähendaks kohustuse võtmist ja selles seataks põhimõtted, millest kodanikud saaksid lähtuda oma vahetus lähikonnas tekkida võivate narkootikumidega seotud küsimuste lahendamisel. See peaks olema kooskõlas riikliku õiguse ja tavadega ning peaks teel turvalisema ja tervema ühiskonna suunas suurendama positiivse eeskuju ja enesekehtestamise tähtsust.

3. Vähendada narkootikumide pakkumist

Selleks et võidelda narkootikumide tootmise ja narkokaubanduse vastu, tuleb tõhustada ELi tasandi õiguskaitset, kasutades selleks täiel määral Europoli ja teiste ELi struktuuride võimekust ja tuginedes jälitusteabel põhinevale lähenemisviisile. Toetada tuleks piirkondliku julgeoleku platvormide kaudu korraldatavaid operatsioone, mida tuleks senisest enam koordineerida.

4. Parandada rahvusvahelist koostööd

Riikliku ja ühenduse poliitika parem koordineerimine aitab ELi kui ülemaailmse narkootikumidevastase võitluse ja narkootiliste ainete kasvatamisele senisest jätkusuutlikumate lahenduste otsimise pearahastaja tõhusust märkimisväärselt suurendada.

5. Parandada probleemi mõistmist

Teadmisi narkootikumide tarvitamise igast aspektist tuleb suurendada senisest rohkemate ja paremini koordineeritud teadusuuringute ja andmete abil (sealhulgas andmed narkootikumidega seotud kuritegevuse kohta ja selle kohta, kuidas ebaseaduslike narkootikumide pakkumise turg toimib).

Alljärgnev tegevuskava on kavandatud nimetatud prioriteetide rakendamise raamistikuna ja vajaduse korral kasutatakse seda euroopaliku lisaväärtuse andmiseks.

I. KOORDINEERIMINE |

Peamine prioriteet: tõhustada poliitika väljatöötamist ja rakendamist |

Eesmärk | Meede | Ajakava | Vastutav osaline | Näitaja |

1. Tagada, et tasakaalustatud ja terviklik lähenemisviis, milles võetakse nõuetekohaselt arvesse põhiõiguseid, kajastub nii liikmesriikide poliitikas kui ka ELi lähenemisviisis kolmandate riikide suhtes ja rahvusvahelistel foorumitel | 1. Liikmesriigid ja ELi institutsioonid koordineerivad tõhusalt uimastipoliitikat, et täita ELi narkootikumidealase strateegia (2005–2012) ja käesoleva tegevuskava eesmärke | Pidev | Liikmesriigid komisjon nõukogu | ELi narkootikumidealase strateegia ja tegevuskavade eesmärgid on kaasatud riiklikusse poliitikasse ELi tasandi uimastipoliitika vastab narkootikumidealase strateegia eesmärkidele |

2. Tagada tõhus koordineerimine ELi tasandil | 2. Nõukogu horisontaalne narkootikumide töörühm võtab oma koordineerimistöös endale ennetava rolli | Pidev | Nõukogu | Nõukogu asjakohased töörühmad[5] ja horisontaalne narkootikumide töörühm teavitavad aktiivselt üksteist oma tööst ja kaasavad üksteist sellesse |

3. Komisjon ja nõukogu tagavad uimastipoliitikasse kaasamise sisemiste ja välimiste aspektide sidususe | 2011 | Komisjon nõukogu | Sidusus uimastipoliitika sisemise ja välimise mõõtme vahel on tagatud |

4. Nõukogu hindab narkoolukorda kord aastas komisjoni iga-aastase eduaruande ning EMCDDA ja Europoli asjakohaste iga-aastaste aruannete alusel | Pidev | Nõukogu komisjon EMCDDA Europol | Nõukogu järeldused |

3. Tagada tõhus koordineerimine riiklikul tasandil | 5. Eesistujariik kutsub korrapäraselt kokku narkootikumide vastase võitluse riiklike koordineerijate või nendega samaväärsete isikute koosoleku, et edendada koordineerimist konkreetsetes ja kiireloomulistes küsimustes, mis nõuavad meetmete võtmist | Kaks korda aastas | Eesistujariik liikmesriigid | Tõhus mõju poliitika koordineerimisele |

6. Liikmesriigid hindavad ministeeriumidevahelist koordineeritust narkootikumidealastes küsimustes, et tagada koordineeritud seisukohtade esitamine ELi tasandil ja ELi tegevuskava eesmärkide käsitlemine kõige tõhusamal rakendustasandil | Pidev | Liikmesriigid nõukogu | Liikmesriikide panus horisontaalsesse narkootikumide töörühma ja muudesse töörühmadesse on sidus |

4. Tagada kodanikuühiskonna osalemine uimastipoliitikas | 7. Komisjon palub Euroopa kodanikuühiskonna uimastifoorumilt vähemalt üks kord aastas tagasisidet uimastipoliitika kohta | Pidev | Komisjon | Foorum kohtub vähemalt üks kord aastas Komisjon esitab tulemused horisontaalsele narkootikumide töörühmale |

8. Liikmesriigid kaasavad kooskõlas riiklike tavadega kodanikuühiskonna uimastipoliitika kõigil asjakohastel tasanditel, tuginedes narkootikumidealasele Euroopa alliansile, mille eesmärk on kaasata kodanikuühiskonda ja avalikku sektorit teadlikkuse tõstmise kampaaniasse narkootikumide tarvitamisega kaasnevate riskide kohta | Pidev | Komisjon liikmesriigid | Kodanikuühiskond osaleb riiklikus dialoogis Kodanikuühiskond on andnud oma panuse Allianss on leidnud laialdast toetust |

II. NÕUDLUSE VÄHENDAMINE |

Peamine prioriteet: parandada kvaliteeti ja tõhustada meetmeid, mille eesmärk on vähendada narkootikumide tarvitamist ja sellest tulenevaid tagajärgi, eriti haavatavate elanikkonnarühmade hulgas |

Eesmärk | Meede | Ajakava | Vastutav osaline | Näitaja |

5. Ennetada narkootikumide tarvitamist ja sellega seotud riske | 9. Süstemaatiliselt teha kättesaadavaks tunnustatud üldised ennetusstrateegiad erinevates sihtrühmades (nt koolid, töökohad ja vanglad). Ennetus peaks hõlmama ka segatarvitamist (ebaseaduslike ja seaduslike ainete (eelkõige alkoholi) koos tarvitamist) ning sõiduki juhtimist narkojoobes | Pidev | Liikmesriigid | Tunnustatud programmid ja üldstrateegiad on liikmesriigis senisest kättesaadavamad Narkootikume tarvitavate noorte arv ja nende suhtumine eakaaslaste narkootikumide tarvitamisesse |

10. Rakendada sihtprogramme, et tunnustatud ja innovatiivsete sekkumismeetmete kaudu ennetada või lükata edasi narkootikumide esmakordset tarvitamist | Pidev | Liikmesriigid | Tunnustatud programmid, milles keskendutakse esmatarvitamisele, on liikmesriigis senisest kättesaadavamad Narkootikume tarvitatavate noorte arv Esmatarvitaja vanus |

6. Suunatud ennetustegevuse kaudu ennetada probleemset narkootikumide, sealhulgas süstitavate narkootikumide tarvitamist | 11. Arendada edasi varase avastamise ja sekkumise tehnikaid ning rakendada varase avastamise ja sekkumise abil tunnustatud valikulist ennetust haavatavate elanikkonnarühmade hulgas, kus probleemse narkootikumide tarvitamise väljakujunemise risk on suur | Pidev | Liikmesriigid | Lähteandmed probleemse narkootikumide tarvitamise kohta on kogutud Suundumused probleemses narkootikumide tarvitamises Ennetuslikud sihtprogrammid on liikmesriigis senisest kättesaadavamad ja nende tulemusi on hinnatud |

12. Arendada edasi ja rakendada tunnustatud ennetustööd konkreetsetes kõrge riskiga narkootikumide tarvitajate või segatarvitajate rühmades, kus probleemne narkootikumide tarvitamine võib edasi areneda, pakkudes kõigile kättesaadavat nõustamist, probleemse käitumise juhtimist ja lihtsat sekkumist | Pidev | Liikmesriigid | Lähteandmed probleemse narkootikumide tarvitamise kohta on kogutud Suundumused probleemses narkootikumide tarvitamises Ennetuslikud sihtprogrammid on liikmesriigis senisest kättesaadavamad ja nende tulemusi on hinnatud |

7. Tõhustada narkomaaniaravi ja rehabilitatsiooni, parandades teenuste kättesaadavust, kvaliteeti ja neile juurdepääsu | 13. Arendada edasi ja rakendada tõenditel põhinevaid narkomaaniaravi võimalusi, mis hõlmavad mitmeid psühhosotsiaalseid ja farmakoloogilisi lähenemisviise ning mis vastavad narkootikumide tarvitajate vajadustele (sealhulgas asjakohane ravi, mis on kohandatud uutele narkootikumidele või narkootikumide tarvitamisviisidele) | Pidev | Liikmesriigid | Suundumused nõudluses uue ravi järele ja kinnipidamises Mitmekesine ja tõenditel põhinev ravi on liikmesriigis senisest kättesaadavam |

14. Arendada edasi ja rakendada parimatele tavadele tuginevaid rehabilitatsiooni- ja sotsiaalse taasintegreerimise strateegiaid ja teenuseid, millega ennetatakse uuesti tarvitama hakkamist ning vähendatakse sotsiaalset tõrjutust ja häbimärgistamist | Pidev | Liikmesriigid | Rehabilitatsiooni- ja taasintegreerimise programmid on liikmesriigis senisest kättesaadavamad |

15. Edastada võimalikele sihtrühmadele teavet riiklikul, piirkondlikul ja kohalikul tasandil olemasolevate ravi- ja rehabilitatsiooniteenuste kohta | Pidev | Liikmesriigid | Teavitamise strateegiad on liikmesriigis välja töötatud Avalik teenuste register (nt Interneti-portaal) on kättesaadav |

8. Parandada narkootikumide nõudluse vähendamisele suunatud tegevuse kvaliteeti ja tõhusust, võttes arvesse narkootikumide tarvitajate konkreetseid vajadusi lähtuvalt nende soost, kultuurilisest taustast, vanusest jne | 16. Töötada välja hea tava suunised/kvaliteedistandardid, milles käsitletakse ennetuse, ravi, kahjulike tagajärgede vähendamise ja rehabilitatsiooniga seonduvat sekkumist ja teenuseid, ning rakendada ja vahetada neid | 2009-2012 | Liikmesriigid komisjon EMCDDA | Vastavad suunised ja/või kvaliteedistandardid on välja töötatud Suuniste ja/või standardite rakendamise tase |

17. Jõuda ELis üksmeelele ennetuse, ravi, kahjulike tagajärgede vähendamise ja rehabilitatsiooniga seonduva sekkumise ja teenuste kvaliteedistandardites ja võrdlusnäitajates, võttes arvesse konkreetsete rühmade vajadusi | 2012 | Liikmesriigid nõukogu komisjon EMCDDA | Esitatud on ettepanek ELis kooskõlastatud dokumendi vastuvõtmiseks ja võetakse järelmeetmeid |

18. Liikmesriigid korraldavad uuringu konkreetsetele vajadustele vastavate ennetus-, ravi-, kahjulike tagajärgede vähendamise ja rehabilitatsiooniteenuste kättesaadavuse ja tõhususe kohta. Nimetatud uuringu metoodikaraamistiku töötab välja komisjon EMCDDA toetusel | 2012 | Liikmesriigid nõukogu komisjon EMCDDA | Uuringu lõpuleviinud liikmesriikide arv |

9. Tagada vanglas viibivatele narkootikumide tarvitajatele juurdepääs tervishoiule, et ennetada ja vähendada narkootikumide kuritarvitamisega tervisele tekitatavat kahju | 19. Töötada vanglas viibivate isikute jaoks välja ennetus-, ravi-, kahjulike tagajärgede vähendamise ja taasintegreerimisteenused, mis on samaväärsed väljaspool vanglat pakutavate teenustega, ning pakkuda neid teenuseid. Erilist tähelepanu pöörata järelravile pärast vanglast vabanemist | Pidev | Liikmesriigid | Rakendatakse uimastipoliitikat, mille raames osutatakse teenuseid vanglas viibivatele narkootikumide tarvitajatele ja tehakse järelevalvet endiste kinnipeetavate üle |

20. Metoodikaraamistiku alusel, mille on välja töötanud komisjon EMCDDA toetusel, kinnitavad liikmesriigid näitajad, mille põhjal saab hinnata narkootikumide tarvitamist, narkootikumidega seotud terviseprobleeme ja narkootikumidega seotud teenuste osutamist vanglas, ning rakendavad neid näitajaid | Pidev | Liikmesriigid nõukogu komisjon EMCDDA | Narkootikumidega seotud terviseprobleemid vanglas on vähenenud |

10. Tagada juurdepääs kahjulike tagajärgede vähendamise teenustele, et vähendada HIVi/AIDSi, C-hepatiidi ja narkootikumidega seotud muude vere kaudu levivate nakkushaiguste levikut ning narkootikumidega seotud surmajuhtumite arvu ELis | 21. Süstemaatiliselt tagada juurdepääs kahjulike tagajärgede vähendamise teenustele kui narkootikumide nõudluse vähendamise lahutamatule osale, kasutades võimaluse korral selleks tõestatud tõhususega sekkumist, ning parandada selliste teenuste pakkumise ulatust[6] | Pidev | Liikmesriigid | Komisjoni eduaruanne Narkootikumidega seotud nakkushaiguste levik on vähenenud Narkootikumidega seotud surmajuhtumite arv on vähenenud Kahjulike tagajärgede vähendamise teenuste pakkumise ulatus on paranenud |

III. PAKKUMISE VÄHENDAMINE |

Peamine prioriteet: tõhustada ELi tasandil narkootikumide valdkonnas õiguskaitset mõõdetaval määral. Selleks et tagada tõhusus, riiklike algatuste vastavus ELi poliitikale, ELi sisene koordineerimine ning mastaabisääst, täidavad Europol, Eurojust ja teised ELi struktuurid täielikult ülesandeid, mille jaoks nad on loodud |

Eesmärk | Meede | Ajakava | Vastutav osaline | Näitaja |

11. Tõhustada ELis õiguskaitsealast koostööd, et võidelda narkootikumide tootmise ja narkokaubanduse vastu | 22. Keskenduda kõige ohtlikumatele kuritegelikele ühendustele, kasutades selleks täielikult ära jälitusteabel põhinevat Euroopa kriminaaljälituse mudelit ja selle osasid | Pidev | Liikmesriigid Europol Eurojust nõukogu | Liikmesriigi tähelepanu keskpunktis olevate kuritegelike ühenduste arv |

23. Suurendada ühiste uurimisrühmade ja ühiste tollioperatsioonide kaudu valdkondadevaheliste õiguskaitseoperatsioonide arvu, kaasates politsei, tolli ja piirikontrolli ning vajaduse korral Europoli | Pidev | Liikmesriigid Europol Eurojust | Narkootikumidealaste ühiste uurimisrühmade ja ühiste tollioperatsioonide arv on suurenenud Tulemuste hindamise aruanne on koostatud |

24. Parandada Europoli riiklike üksuste poolt Europoli uimastiüksusele esitatava jälitusteabe kvaliteeti, keskendudes organiseeritud kuritegevuse kõrgeimatele tasemetele | Pidev | Liikmesriigid Europol | Saadud andmed ja jälitusteave on ühtsed, asjakohased ja kvaliteetsed |

25. Kasutada täielikult Europoli narkootikumidealaste projektidega seotud COSPOLi[7] projekte (heroiin, kokaiin, sünteetilised narkootikumid), sealhulgas analüüsiks koostatud tööfailide alusel tehtavat koordineeritud analüüsi | Pidev | Liikmesriigid nõukogu Europol | Kindlakstehtavad tegevustulemused on paranenud |

26. Euroopa Politseikolledž (CEPOL)[8] pakub politsei ja tolli vanemametnikele ning kolmandates riikides asuvatele kontaktametnikele riiklike politsei koolitusasutuste kaudu asjakohast täiendõpet | Pidev | Euroopa Politseikolledž liikmesriigid | Õppekava narkootikumidealase õiguskaitse jaoks on välja töötatud Täiendav asjakohane koolitus on lisatud Euroopa Politseikolledži iga-aastasesse tööplaani Koolituskursuste arv Koolitatud ametnike arv |

27. Kasutada liikmesriikide õiguskaitseasutuste ja vajaduse korral Europoli vaheliseks teabe- ja jälitusteabe vahetamiseks senisest süstemaatilisemalt kolmandates riikides asuvaid liikmesriikide kontaktametnikke | Pidev | Liikmesriigid Europol | Rahvusvaheline operatiivne õiguskaitsealane koostöö on suurenenud |

12. Reageerida kiiresti ja tõhusalt uutele ohtudele (nt uued narkootikumid, uued marsruudid) | 28. Vajaduse korral luua piirkondliku julgeoleku platvormid (nagu Merenduse Valdkonna Analüüside ja Operatsioonide Keskus – Narkootikumid (MAOC-N), Läänemeremaade koostöörühm (Baltic Sea TF)), et võidelda uute ohtudega koordineeritud operatiivse tegevuse abil. Selline tegevus peab olema kooskõlas ELi tasandil kehtiva õigusliku korra ja töökorraldusega ning tuginema konkreetsetele ohu hinnangutele (vt ka meede 42) | Pidev | Liikmesriigid nõukogu Europol | Õigeaegne operatiivne reageerimine, võttes meetmeid, et ennetavalt toime tulla riskidega ja minimeerida ohte Kriminaalse tegevuse katkestamine (konfiskeerimine, kauplemiskäitumise muutumine) on sagenenud |

29. EL keskendub teatud narkootikumide tootmisest / narkokaubandusest kõige enam ohustatud liikmesriikide vahelistele koordineeritud ja ühistele jõupingutustele, tehes selleks vajaduse korral koostööd Europoliga | Pidev | Liikmesriigid Europol nõukogu | Liikmesriikide võetud meetmed on andnud operatiivseid ja strateegilisi tulemusi |

13. Vähendada sünteetiliste narkootikumide tootmist ja pakkumist | 30. Liikmesriigid jätkavad nimetatud valdkonnas aktiivselt õiguskaitsealast koostööd / ühisoperatsioone ning jagavad jälitusteavet ja parimaid tavasid. Kasutada optimaalselt Europoli projekti SYNERGY ja sellega seotud COSPOLi algatust | Pidev | Liikmesriigid Europol nõukogu | Algatatud / lõpule viidud ühisprojektide arv on suurenenud EILCSile teatatud tootmisseadmete demonteerimise juhtumite arv on suurenenud SYNERGY raames koostatud aruannete arv |

31. Luua kogu ELi hõlmav süsteem sünteetiliste narkootikumide omaduste kindlaksmääramiseks kohtuekspertiisi teel, tuginedes sellistest projektidest nagu SYNERGY ja CHAIN saadud kogemustele, Europoli ja komisjoni Teadusuuringute Ühiskeskuse struktuurile ja teadmistele ning pidevale liikmesriikide õiguskaitsealasele tegevusele ja nende kogemustele kõnealuses valdkonnas, ning rakendada seda süsteemi | 2012 | Komisjon Europol liikmesriigid | Süsteem on loodud ja see toimib |

14. Vähendada ELis ebaseaduslike narkootikumide, eelkõige sünteetiliste narkootikumide valmistamiseks vajalike keemiliste lähteainete kuritarvitamist ja nendega kauplemist | 32. EL, tuginedes kehtivatele õigusaktidele ja koostööle erasektoriga, jääb rahvusvahelisel tasandil ja ÜROs selles küsimuses selgele ja ühisele seisukohale | Pidev | Komisjon nõukogu liikmesriigid | Tõhus koordineerimine nõukogu asjaomaste komiteede kaudu ELi ühised seisukohad rahvusvahelistel foorumitel |

33. Tolliteenistused integreerivad lähteainete kontrolli oma strateegiasse, tõhustades seeläbi piirikontrolli haldamist, ning koordineerivad oma tegevust senisest tihedamalt teiste õiguskaitseasutustega, kes on kaasatud narkootikumidevastastesse operatsioonidesse (vastastikune toetus) | Pidev | Liikmesriigid | Võrreldes 2008. aastaga on lähteainete kontrollis, tuvastamises, konfiskeerimises ja omaduste kindlaksmääramises saavutatud paremaid tulemusi |

34. EL toetab täielikult rahvusvahelist operatiivkoostööd, mille eesmärk on tõkestada narkootikumide lähteainete kuritarvitamist (näiteks Rahvusvahelise Narkootikumide Kontrollinõukogu juhitavad projektid PRISM ja COHESION) | Pidev | Komisjon liikmesriigid | Kinnipeetud ja/või konfiskeeritud saadetiste arv on suurenenud |

35. Hinnata narkootikumide lähteainete kontrolli käsitlevaid ELi õigusakte ja nende rakendamist | 2010 | Komisjon liikmesriigid | Hindamine on lõpule viidud |

36. EL töötab võimaluse korral välja koostöölepingud peamiste tuvastatud lähteriikidega, kust peamised sünteetiliste narkootikumide lähteained pärinevad | Pidev | Komisjon | Lepingud on sõlmitud Narkootikumide lähteainete ebaseaduslike saadetiste arv asjaomastest riikidest on vähenenud |

15. Vähendada narkootikumide tootmise ja narkokaubandusega seotud organiseeritud kuritegevuse mõju ühiskonnale | 37. Hõlbustada ELis narkootikumidega seotud kuritegevusest saadud tulu konfiskeerimist ja sissenõudmist, tugevdades selleks konfiskeerimist ja kriminaaltulu jälitamist käsitlevat poliitikat nii ELi kui ka riiklikul tasandil | 2012 | Liikmesriigid komisjon nõukogu Euroopa Parlament | Komisjoni teatis on vastu võetud Õigusaktide eelnõud on esitatud ja vastu võetud Hinnangud konfiskeeritud varade kohta |

38. Mitteametliku platvormi loomise kaudu toetada tõhusate kriminaaltulu jälitamise talituste loomist liikmesriikides. Toetada Europoli kuritegelikul viisil hangitud varade büroo uurimisi | Pidev | Komisjon liikmesriigid Europol | Platvorm on loodud ja see toimib tõhusalt Varade jälitamise ja tuvastamisega seotud toetatud uurimiste arv on suurenenud Konfiskeeritud sularaha ja varade väärtus ning konfiskeerimiste arv on suurenenud |

IV. RAHVUSVAHELINE KOOSTÖÖ |

Peamine prioriteet: tõhustada ELis poliitika senisest parema koordineerimise kaudu ELi narkootikumidealast koostööd kolmandate riikide ja rahvusvaheliste organisatsioonidega. Edendada narkootikumidega seonduvat probleemi käsitleva Euroopa tasakaalustatud lähenemisviisi pidevat levitamist kogu maailmas |

Eesmärk | Meede | Ajakava | Vastutav osaline | Näitaja |

16. Kaasata ELi uimastipoliitika küsimused süstemaatiliselt suhetesse kolmandate riikide ja piirkondadega, kui see on asjakohane, ning laiemasse arengu- ja julgeolekukavasse, tuginedes kõigi asjaomaste osalejate vahelisele strateegilisele planeerimisele ja koordineerimisele | 39. Tuginedes jagatud vastutuse põhimõttele ja võttes nõuetekohaselt arvesse inimõigusi, tagada, et ELi suhted kolmandate riikidega vastavad ELi narkootikumidealase strateegia ja tegevuskavade eesmärkidele | Pidev | Liikmesriigid komisjon | Uimastipoliitika prioriteedid on aina enam kaasatud suhetesse kolmandate riikidega |

40. Tõhustada olemasolevaid narkootikumidealaseid mehhanisme, nagu ELi, Ladina-Ameerika ja Kariibi piirkonna koostöö- ja koordineerimismehhanism, ELi ja Andide Ühenduse vaheline eridialoog ja uimastiprobleemide troika, määrates kindlaks konkreetsed koostöövaldkonnad | Pidev | Nõukogu komisjon | Koostööalgatused on välja töötatud ja rakendatud |

41. Kooskõlas ELi poliitiliste otsuste ja strateegiatega ning liikmesriikide ja EÜ abiprogrammide toel lahendada tootjariikides ja salakaubaveo (uutel) marsruutidel paiknevates riikides narkootikumidega seotud probleeme projektide kaudu, mille eesmärk on vähendada narkootikumide pakkumist ja nõudlust ning tõkestada keemiliste lähteainete kuritarvitamist. Abi seotakse ELi ning kolmandate riikide ja piirkondade vaheliste narkootikumidealaste tegevuskavadega (vt meetmed 46 ja 50) | Pidev | Komisjon liikmesriigid | Uimastipoliitika prioriteedid on kaasatud rahastatavatesse projektidesse Nõudluse ja pakkumise tasakaalustatud vähendamine on kaasatud rahastatavatesse projektidesse Koostoime liikmesriikide ja EÜ rahastamisprogrammide vahel on saavutatud |

42. Tõhustada liikmesriikide ja EÜ rahastamisprogrammide toel (näiteks arengukoostöö rahastamisvahend, piirkonnastrateegia dokumendid, stabiliseerimisvahend ning Euroopa naabruspoliitika ja partnerluse rahastamisvahend) piirkondlikku ja piirkondadevahelist koostööd narkootikumide pakkumise ja nõudluse vähendamisel kolmandates riikides | Pidev | Komisjon liikmesriigid | Uued piirkondadevahelise koostöö algatused on väljatöötatud ja rakendatud Koostoime liikmesriikide ja EÜ rahastamisprogrammide vahel on saavutatud Rahastatavate projektide arv ja üldeelarve on suurenenud |

43. Edendada alternatiivseid elatusvahendeid narkootiliste ainete kasvatamise asemele, võttes arvesse inimõigusi, kaasates kohalikke kogukondi ning võttes arvesse nende konkreetseid asjaolusid ja vajadusi | Pidev | Komisjon liikmesriigid | ELi lähenemisviisiga alternatiivse arengu suhtes (dokument 9597/06, CORDROGUE 44, 18.5.2006) kooskõlas olevate projektide arv |

44. Koordineerimise huvides luua järelevalvemehhanism kolmandatele riikidele antud ELi narkootikumidealase abi üle | Iga-aastane | Nõukogu liikmesriigid komisjon | Mehhanism on loodud Ülevaade EÜ ja liikmesriikide narkootikumidealastest projektidest kolmandates riikides |

45. Korraldada uuring EÜ narkootikumidealaste projektide ulatuse ja tulemuste kohta kolmandates riikides | 2010 | Komisjon | Uuring on korraldatud |

46. Ajakohastada ja rakendada Kesk-Aasia vabariikidele[9] ning Ladina-Ameerika ja Kariibi piirkonnale[10] suunatud ELi narkootikumidealaseid tegevuskavu | Pidev | Liikmesriigid komisjon | Prioriteedid on kindlaks määratud Tegevuskavade rakendamise tase |

17. Tugevdada ELi koordineeritust mitmepoolsete suhete kontekstis ning edendada tasakaalustatud ja terviklikku lähenemisviisi | 47. Tagada alalise kontaktametniku määramise kaudu parem koordineeritus ja sidusus horisontaalse narkootikumide töörühma ja ÜRO narkootikumide komisjonis osalevate liikmesriikide delegatsioonide vahel | 2009 | Nõukogu liikmesriigid | Kontaktametnik on ametisse nimetatud Koordineeritus Viini delegatsioonide ja horisontaalse narkootikumide töörühma vahel on tugevnenud |

48. Valmistada ette, kooskõlastada ja võtta vastu ELi ühised seisukohad ja ühisresolutsioonid ÜRO narkootikumide komisjonis | Pidev | Eesistujariik liikmesriigid komisjon | ELi ühisresolutsioonide arv ELi ühised seisukohad, mida teised piirkonnad on toetanud |

49. Esitada ELi seisukoht ÜRO 1998. aasta peaassamblee eriistungil vastuvõetud dokumendi[11] hindamise ja järelmeetmete võtmise kohta ÜRO narkootikumide komisjoni 52. kõrgetasemelisel kohtumisel, kajastades selles ELi uimastipoliitika aluspõhimõtteid | 2009 | Nõukogu liikmesriigid komisjon | ELi seisukoht on kajastatud ÜRO poliitilises deklaratsioonis |

18. Toetada kandidaatriike ning stabiliseerimis- ja assotsieerimisprotsessis osalevaid riike | 50. Pakkuda nimetatud riikidele ELi narkootikumidealase õigustikuga tutvumiseks vajalikku tehnilist ja muud abi ning aidata neil võtta vajalikke meetmeid, sealhulgas neid, mis on kindlaks määratud Lääne-Balkani riikidega sõlmitud narkootikumidealases tegevuskavas[12] | Pidev | Liikmesriigid komisjon nõukogu EMCDDA Europol | Riikide tegevus on aina enam kooskõlas ELi õigustikuga Lõpuleviidud projektide arv ja kvaliteet Dialoogi ja/või koostööd ELi asjaomaste ametitega on edendatud Tegevuskavade rakendamise tase |

19. Parandada koostööd Euroopa naabruspoliitikaga hõlmatud riikidega | 51. Eelkõige alamkomiteede kaudu parandada narkootikumidealast dialoogi Euroopa naabruspoliitikaga hõlmatud riikidega kahepoolsete või piirkondlike suhete kontekstis | Pidev | Liikmesriigid komisjon | Dialoog on andnud tõhusaid tulemusi |

52. Selleks et rakendada Euroopa naabruspoliitika tegevuskavade narkootikumidega seotud jagusid, julgustab komisjon kõnealuseid riike kasutama Euroopa naabruspoliitika rahastamisvahendit | Pidev | Komisjon | Euroopa naabruspoliitika rahastamisvahendi raames rakendatavate narkootikumidega seotud projektide arv |

V. TEAVE, TEADUSUURINGUD JA TULEMUSTE HINDAMINE |

Peamine prioriteet: parandada narkootikumide tarvitamise nähtavuse kõigi aspektide mõistmist, et laiendada riikliku poliitika aluseks olevaid teadmisi ja tõsta kodanike hulgas teadlikkust narkootikumide tarvitamisega kaasnevatest sotsiaalsetest tagajärgedest ja tervisemõjust, ning korraldada teadusuuringuid |

Eesmärk | Meede | Ajakava | Vastutav osaline | Näitaja |

20. Laiendada teadusuuringute edendamise kaudu narkootikumidealaseid teadmisi | 53. Nõukogu ja komisjon määravad kindlaks ELi tulevaste teadusuuringute prioriteedid ebaseaduslike narkootikumide valdkonnas ja mehhanismid, mis on vajalikud, et luua uusi teadmisi, töötada välja uued lähenemisviisid ja tehnoloogiad ning tugevdada ELis teaduskoostööd | 2009 | Liikmesriigid komisjon EMCDDA | Teadusuuringute prioriteedid on kindlaks määratud Mehhanismid on välja töötatud ja kasutusele võetud |

21. Tagada täpse ja poliitikakujundamiseks vajaliku teabe vahetus ebaseaduslike narkootikumide valdkonnas | 54. Liikmesriigid jätkavad REITOXi[13] riiklikele teabekeskustele vajalike vahendite eraldamist. Riiklikud teabekeskused annavad oma panuse EMCDDAsse kokkulepitud standardite alusel | Pidev | Liikmesriigid | Vahetatakse järelevalveks ja hindamiseks vajalikku teavet Liikmesriikide REITOXi rahastamine ja muud vahendid vastavad vajadustele Riiklikud teabekeskused annavad oma panuse vastavalt kokkulepitud standarditele |

22. Arendada edasi vahendeid, mille abil jälgida narkoolukorda ja sellele reageerimise tõhusust | 55. Täiustada ja rakendada EMCDDA viit peamist epidemioloogilist näitajat ning töötada narkootikumide nõudluse vähendamise valdkonnas välja uued näitajad ja meetmed | 2012 | Liikmesriigid EMCDDA komisjon | Liikmesriigid täidavad peamiste näitajate rakenduskriteeriume senisest paremini Näitajaid ravi nõudluse ja probleemse narkootikumide tarvitamise[14] kohta on täiustatud Näitajad/meetmed rehabilitatsiooni ja taasintegreerimise kohta |

56. Töötada välja näitajad poliitika kujundamiseks vajaliku ebaseaduslike narkootikumide turgu ja õiguskaitset käsitleva teabe kogumiseks ning sellise teabe kogumise strateegia | Pidev | Komisjon EMCDDA Europol nõukogu liikmesriigid | Näitajad on kindlaks määratud Rakendusstrateegia on välja töötatud |

57. Töötada välja analüüsivahendid, mis võimaldavad uimastipoliitika tõhusust ja mõju paremini hinnata | 2010 | Komisjon EMCDDA liikmesriigid | Analüüsivahendid on välja töötatud Narkoolukorda analüüsitakse senisest täpsemalt |

58. Hinnata nõukogu otsuse 2005/387/JSK (uusi psühhoaktiivseid aineid käsitleva teabe vahetuse, riski hindamise ja kontrolli kohta) tõhusust | 2010 | Komisjon nõukogu EMCDDA Europol Euroopa Ravimiamet | Hinnang on esitatud ja võimalikud järelmeetmed on võetud |

59. Europol hindab kuritegevust käsitlevate andmete ja teabe esitamist liikmesriikide poolt | Kord aastas | Liikmesriigid Europol | Esitatud andmeid on kvalitatiivselt hinnatud |

23. Tagada uimastipoliitika pidev hindamine | 60. Liikmesriigid hindavad korrapäraselt riiklikku uimastipoliitikat | Pidev | Liikmesriigid | Uimastipoliitika hindamiste arv |

61. Igal aastal esitada nõukogule ja Euroopa Parlamendile eduaruanne tegevuskava rakendamise kohta ning vajaduse korral olukorra jälgimiseks ja hindamiseks kasutatavad vastuvõetud/täiustatud näitajad ja aruandlusmehhanismid | Kord aastas | Komisjon EMCDDA Europol liikmesriigid | Iga-aastane eduaruanne on esitatud Asjakohased näitajad on kättesaadavad |

62. Tellida ELi narkootikumidealase strateegia (2005–2012) ja ELi narkootikumidealase tegevuskava (2009–2012) rakendamise ja mõju kohta välishindamine, millele järgneb järelemõtlemisaeg ja järelmeetmete võtmine | 2012 | Komisjon nõukogu liikmesriigid | Konkreetsete meetmete tulemuslikkuse hinnang Mõju üldisele narkoolukorrale on tuvastatud |

[1] CORDROGUE 77, 22.11.2004.

[2] ELT C 168, 8.7.2005.

[3] I lisas esitatud komisjoni talituste töödokument.

[4] EMCDDA aastaaruanne (2007).

[5] Nimetatud nõukogu töörühmade hulka kuuluvad politsei- ja tollialased töörühmad, valdkondadevaheline organiseeritud kuritegevuse töörühm, rahvatervise küsimustega tegelev töörühm, välissuhetega tegelevad töörühmad ja majandusküsimuste töörühm.

[6] Meede tugineb nõukogu soovitusele (2003/488/EÜ) uimastisõltuvusega seotud tervisekahjude ennetamise ja vähendamise kohta.

[7] Politsei operatiivtegevuse üldine strateegiline planeerimine ( Comprehensive Operational Strategic Planning for the Police, COSPOL).

[8] Euroopa Politseikolled~[pic], nõukogu otsus 2005/681/JSK.

[9] 12353/02; CORDROGUE 78, 25.9.2002.

[10] 7163/1/99; CORDROGUE 19, 15.4.1999, Port of Spain´i deklaratsioon, 23.5.2007.

[11] ÜRO peaassamblee kahekümnenž, nõukogu otsus 2005/681/JSK.

[12] 12353/02; CORDROGUE 78, 25.9.2002.

[13] 7163/1/99; CORDROGUE 19, 15.4.1999, Port of Spain´i deklaratsioon, 23.5.2007.

[14] ÜRO peaassamblee kahekümnenda eriistungijärgu poliitiline deklaratsioon (resolutsioon S-20/2, lisa).

[15] 5062/2/03, CORDROGUE 3; 3.6.2003.

[16] Narkootikumide ja Narkomaania Euroopa Teabevõrk.

[17] EMCDDA näitaja tuleb viia kooskõlla probleemset narkootikumide tarvitamist käsitlevate rahvusvaheliste standarditega (DSM-V/ ICD-10).